open-index/open-wikipedia-markdown huggingface dataset:
Pribylovøyene

**Pribylovøyene** (engelsk: *Pribilof Islands*, tidligere *Northern Fur Seal Islands*, aleutisk: *Amig*, i aleutisk tradisjon: *Aamix*, russisk: *Lebedev Ostrova* eller *Zubov*. Også tidligere omtalt som *the «Mist Islands»*, *the «Seal Islands»*, *the «New Islands»* eller the *«Northern Isles»*) er en øygruppe i Beringhavet, om lag 500 kilometer vest for Alaskas fastland. Øygruppen ligger i statistikkområdet Aleutians West, og består av de fire øyene St. Paul og St. George, som er de eneste med bosetning, og de to mindre Otter og Walrus og steinen Sea Lion Rock.

## Historie
St. George ble oppdaget av Gavriil Pribylov i juni 1786, da han var på leting etter den nordlige pelsselens levested. I 1787 oppdaget Pribylovs besetning St. Paul. De to øyene var ubebodd, og den ene fikk navn etter Pribylovs skip, «Sveti Georgij», mens St. Paul, som ble oppdaget dagen for petersmessen, fikk navn etter apostelen Paulus.

I 1788 ble aleuter tatt som slaver av Det russisk-amerikanske kompaniet for å jakte på seler på øyene, og rundt 1820 hadde det blitt bygd opp en permanent bosetning av slaver som ikke fikk returnere hjem. Fra 1870 ble Probilof-øyene leid ut til de private selskapene Alaska Commercial Company og North American Commercial Company, og i 1910 tok U.S. Bureau of Fisheries kontroll over øyene og industrien, og aleutene ble behandlet som vakter for regjeringen.

Den aleutiske befolkningen ble tvangsevakuert til Funter Bay, vest for Juneau, under andre verdenskrig fra 1942 til 1944. 32 personer døde i evakueringsperioden. På midten av 60-tallet oppnådde Probilof-aleutene fulle rettigheter som amerikanske borgere, og fra 1983 ble det slutt på den statlige kontrollen over seljakten. I 1985 ble det slutt på kommersiell selfangst.

## Befolkning
Befolkningen på Pribylovøyene er konsentrert i de to byene St. Paul og St. George, som har henholdsvis 484 og 100 innbyggere (2013-estimat). 87 prosent av befolkningen er aleuter, mens 12 prosent er hvite.

Fra 1880 har befolkningen på øya St. George vært på mellom 80 og 264, mens innbyggertallet på St. Paul har vokst fra 298 i 1880 til 763 i 1990, med en betydelig nedgang i ettertid.

## Næringsliv og infrastruktur
Næringslivet på Pribylovøyene består i hovedsak av fiske, administrasjon og turisme. Fangst av pelssel for privat livsopphold er også viktig i samfunnene.

Det er flyplasser på begge hovedøyene, med forbindelser mellom øyene og til fastlandet. 

## Referanser
Dmitrij Glukhovskij

**Dmitrij A. Glukhovskij** (født 12. juni 1979) er en russisk forfatter og journalist, kjent for romaner innen sjangrene science fiction og magisk realisme. Han vokste opp i Moskva. Han begynte å skrive sin første bok *Metro 2033*, da han var 18 år gammel, og publiserte den på sin internettside i 2002 (han var da 23), gratis tilgjengelig for alle. Boka har blitt et interaktivt eksperiment med over 3 millioner lesere over hele verden. Den ble trykket i 2005 i Russland. Siden har det blitt laget en spillversjon av boka for Xbox 360, PlayStation 3 og Microsoft Windows. *Metro 2033* ble oversatt til norsk av Dagfinn Foldøy og utgitt i 2012. 

I 2007 ble *It's Getting Darker* publisert, fulgt av *Metro 2034* i 2009. Det var Russlands bestselger det året, også den var gratis tilgjengelig på nett. Deretter i 2010 ga han ut satiriske historier om Russland i dag - *Stories about Motherland*. I 2013 ga han ut *Fremtiden* og i 2017 en bok kalt *Tekst*. Som journalist har Dmitrij Glukhovskij jobbet for Euronews i Frankrike, Deutsche Welle og Russia Today. 

Glukhovskij er skilt og har to barn fra første ekteskap. 

## Referanser

## Eksterne lenker
* 
* 
*
Darwish (navn)

**Darwish** er et opprinnelig persisk mannsnavn. Navnet transkriberes også som *Darvish*, eller franske *Darwich* og *Darwiche*. Den tyrkiske formen av navnet er *Derviş*, og den serbokroatiske formen er *Derviš*. Begge disse skrives gjerne som *Dervis* i andre land. Navnet betyr «tigger», og viser til asketer innen sufismen. Navnet brukes også mye som etternavn.

## Etymologi
*Darwish* har opprinnelse i det persiske ordet *darvīsh* (persisk: ), som betyr «tigger» eller «fattig», og brukes om asketer (dervisjer) innen sufismen.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Dervish Ali Astrakhani (død ca 1558), khan i Astrakhan-khanatet 
* Derviş Eroğlu (f. 1938), kypriotisk politiker og president i Nord-Kypros fra 2010
* Darvis Patton (f. 1977), amerikansk friidrettsutøver
* Darvish Shadravan, amerikansk dataingeniør og fagbokforfatter
* Darvish Javidan, sanger

## Referanser


## Eksterne lenker
Breidvika

**Breidvika** kan vise til:

*Breidvika (Gildeskål)
*Breidvika (Hadsel)
*Breidvika (Tana)

## Se også
*Breivika (Dronning Maud Land)
Matías Schulz

**Matías Carlos Schulz** (født 12. februar 1982) er en argentinsk håndballspiller. Han representerte landet sitt under Sommer-OL 2012 i London, der han endte på tiendeplass  med det argentinske landslaget. 

## Referanser


## Eksterne lenker
*
Barbatula sturanyi

***Barbatula sturanyi*** er en fiskeart.

Den ble før 2007 regnet som en underart av smerling (*Barbatula barbatula*). *Barbatula sturanyi* er utbredt i Ohridsjøen og øvre Drin i Albania og Republikken Makedonia. Den lever i kilder langs bredden av innsjøen og i bekker med steinbunn.

## Kilder
* 
* 
* 
## Eksterne lenker
*
We Own The Night

***We Own The Night*** er en amerikansk dramafilm fra 2007 skrevet og regissert av James Gray. Joaquin Phoenix, Mark Wahlberg, Eva Mendes og Robert Duvall har hovedrollene. Dette er den andre filmen hvor Joaquin Phoenix og Mark Wahlberg opptrår sammen, den første var *The Yards* fra 2000. Filmen hadde premiere 25. mai på 2007 under Cannes Film Festival, og kom ut 12. oktober 2007 i USA og Canada.

## Handling.
I Brooklyn er Bobby Green (Joaquin Phoenix) manager for den vellykkede nattklubben El Caribe som jevnlig blir frekventert av den russiske gangsteren og narkobaronen Vadim Nezhinski. Bobby har distansert seg fra sin far, politi-sjefen Burt Grusinsky (Robert Duvall), og sin bror, politimannen Joseph Grusinsky (Mark Wahlberg) i NYPD. Bobby endret etternavnet sitt fra Grusinsky til moren, Carol Green, sitt pikenavn. Når politiet, ledet av Joseph, ransaker nattklubben, i håp om å pågripe Vadim Nezhinski, nekter Bobby å samarbeide med dem. Denne hendelsen anstrenger hans forhold til faren og broren ytterligere. Politiet mislykkes i å finne Vadim som bestemmer seg for å ta igjen mot politiet.

En kveld blir Joseph skutt av en maskert gjerningsmann, og bilen hans blir satt fyr på og ødelagt. Joseph overlever bakholdet, men omfanget av skadene gjør at han blir innlagt på sykehus i flere måneder. Vadim, uvitende om Bobbys familiebånd, betror ham at politi-sjefen er neste offer. Bobby går med på å hjelpe politiet. Bak farens rygg, går Bobby undercover i Vadims narkotika-imperium. Etterpå blir han og kjæresten Amada plassert under politibeskyttelse og deres forhold begynner å rakne. Vadim stikker av fra varetekt. Politiet planlegger å flytte Bobby og Amada til et nytt sted, men i tordenværet blir de angrepet av Vadim og hans menn. Under en kaotisk biljakt blir Burt skutt og drept. Bobby besvimer i regnet når han ser faren bli drept. Politiet tar Bobby og Amada med til et hotell. Bobby våkner ett par timer senere, og finner Joseph på hotellrommet hans.

Bobby får vite at en russisk narkotika-forsendelse skal komme til New York uken etter. Bobby vil hevne sin far og bestemmer seg for å begynne i politiet, uten samtykke fra Amada som forlater ham. Bobby og Joseph planlegger en aksjon, men under operasjonen blir Joseph minnet på skyte-episoden hvor han nesten ble drept og kan klarer ikke å fortsette. Vadim prøver å flykte, men Bobby skyter Vadim i brystet. Historien med at Bobby får fast ansettelse som politimann, og Joseph jobber i administrasjonssektoren fordi han vil tilbringe mer tid sammen med sine tre barn. Bobby tror han får øye på Amada, men dette viser seg å være en illusjon. Filmen ender med at Bobby og Joseph uttrykker hvor glade de er i hverandre.

## Rolleliste
* Joaquin Phoenix som Bobby Green
* Mark Wahlberg som Joseph Grusinsky.
* Robert Duvall som Albert "Burt" Grusinsky.
* Alex Veadov som Vadim Nezhinski.
* Eva Mendes som Amada Juarez

## Eksterne lenker
* 
*
Nordvang (1927)

**Nordvang** er et ungdomshus fra 1927 i Vats i Ål kommune, tegnet av treskjærer, arkitekt og skolemannen Magnus Dagestad fra Voss. Dagestad tegnet en rekke ungdomshus. Alle disse ligger på Vestlandet med unntak av Nordvang, oppført i dragestil.
Huset ble for en stor del oppført på dugnad av bygdefolket. Senere har bygget stått nær urørt og er dermed et kulturhistorisk minne.

Huset fikk dårlig vedlikehold og sto til forfall i flere ti-år. Etter tiltak fra bygdefolk er huset restaurert. Tilbygget ble revet og gjenoppført med kjøkken og toaletter etter planer av arkitekt Finn Tore Lindahl ved Hallingdal Museum. Nordvang ble gjenåpnet i juni 2014.
Leonardo Querín

**Leonardo Facundo Querín** (født 17. april 1982) er en argentinsk håndballspiller. Han representerte landet sitt i Sommer-OL 2012 i London, der det argentinske landslaget endte på tiendeplass. 

## Referanser


## Eksterne lenker
*
Leon Amundsen

**Leon Henry Benham Amundsen** (født 1870 i Borge i Østfold, død 1934) var storebror til, og forretningsfører for polfareren Roald Amundsen. Han var sentral i Roald Amundsens karriere som polfarer, og styrte økonomien, samfunns- og mediekontakten under Roald Amundsens erobring av Sydpolen.

I etterkant av ekspedisjonene ble brødrene uvenner på grunn av økonomisk uenighet.

## Referanser
Žarko Šešum

**Žarko Šešum** (født 16. juni 1986) er en serbisk håndballspiller. Han representerte landet sitt under Sommer-OL 2012 i London, der han endte på niendeplass med det serbiske landslaget. 

## Referanser


## Eksterne lenker
*
Nordvang

**Nordvang** kan peke til:

* Alf Nordvang, skuespiller
* Nordvang (1927), ungdomshus i Vats.
* Nordvang Forsamlingslokale, Ring i Ringsaker.
* Nordvang Grendahus Nordheim, Stabblandet i Aure kommune. 
* Stedsnavn
Caleb Ewan

**Caleb Ewan** (født 1994) er en australsk landeveissyklist. Ewan er en sprinter, hvis meritter inkluderer etappeseiere i Tour de France, Giro d’Italia og Vuelta a España.

Han la opp i mai 2025.

## Meritter

;2010
:Nasjonal Junior-mester på landevei

;2012
:2. og 4. etappe, Jayco Bay Classic
:Nasjonal Junior-mester på tempo
:4. etappe, Rothaus Regio-Tour International
:2. etappe, Liège-La Gleize
:Gent-Menen

;2013
:Sammenlagt og 1. etappe, Bay Classic Series
:GP Palio del Recioto
:La Côte Picarde
:4. og 7. etappe, Thüringen-Rundfahrt
:2. etappe, Tour Alsace
:3.-plass sammenlagt, 1. og 2. etappe, Tour de l’Avenir

;2014
:Nasjonal U23-mester på landevei
:4. etappe, Bay Classic Series
:2. etappe, Tour de l’Avenir
:Sølv, U23-VM i landeveissykling

;2015
:3. og 4. etappe, Herald Sun Tour
:3. og 6. etappe, Tour de Langkawi
:Vuelta a La Rioja
:Sammenlagt og 4 etappeseire, Tour de Korea
:5. etappe,  Vuelta a España

;2016
:1. og 6. etappe, Tour Down Under
:2. etappe, Herald Sun Tour
:EuroEyes Cyclassics

;2017
:1., 3., 4. og 6. etappe, Tour Down Under
:4. etappe, Abu Dhabi Tour
:7. etappe, Giro d’Italia
:4. etappe Polen rundt
:1., 3. og 6. etappe, Tour of Britain

;2018
:2. etappe, Tour Down Under

;2019
:Down Under Classic
:4. etappe, UAE Tour
:4. og 6. etappe, Tyrkia rundt
:8. og 11. etappe, Giro d’Italia
:4. etappe, ZLM Tour
:11., 16. og 21. etappe, Tour de France
:Brussels Cycling Classic

;2020
:2. og 4. etappe, Tour Down Under
:2. etappe, UAE Tour
:1. etappe, Vallonia rundt
:3. og 11. etappe, Tour de France

;2021
:7. etappe, UAE Tour
:5. og 7. etappe, Giro d’Italia
:3. og 4. etappe, Belgia rundt
:5. etappe, Benelux Tour

;2022
:1. etappe, Saudi Tour
:1. etappe, Tour des Alpes-Maritimes et du Var
:3. etappe, Tirreno–Adriatico
:1. og 6. etappe, Tyrkia rundt
:1. etappe, Deutschland Tour
:GP de Fourmies

;2024
:Australsk mester i gateritt
:1. etappe, Tour of Oman
:Vuelta a Castilla y León
:2. etappe, Vuelta a Burgos

;2025
:1. etappe, Settimana Internazionale Coppi e Bartali
:2. etappe, Baskerland rundt

## Referanser


## Eksterne lenker
* 
*
Aymen Toumi

**Aymen Toumi** (født 11. juli 1990) er en tunisisk håndballspiller. Han representerte landet sitt under Sommer-OL 2012 i London, der han endte på åttendeplass med det tunisiske landslaget. 

## Referanser


## Eksterne lenker
*
Matej Mohorič

**Matej Mohorič** (født 1994) er en slovensk profesjonell landeveissyklist. Han sykler for WorldTour-laget Team Bahrain Victorious. Han har vært profesjonell syklist siden 2014.

Mohorič er en av i overkant 100 syklister gjennom historien som har vunnet etappeseiere i både Tour de France, Giro d’Italia og Vuelta a España. Han er to ganger slovensk mester i landeveisritt, og én gang på tempo. Han vant Milano–Sanremo i 2022.

## Meritter

;2011
:Nasjonal junior-mester på landevei
;2012
:Junior-verdensmester på landevei
:Sammenlagt, Tour d'Autriche junior
:Sammenlagt, Giro della Lunigiana
:Sammenlagt og 4 etappeseire, Giro di Basilicata
;2013
:U23-verdensmester på landevei
:Nasjonal U23-mester på landevei
;2016
:6. etappe, Tour of Hainan
;2017
:7. etappe, Vuelta a España
;2018
:GP Industria & Artigianato di Larciano
:10. etappe, Giro d'Italia
:Slovensk mester i landeveisritt
:Sammenlagt, BinckBank Tour
:Sammenlagt og 3. etappe, Deutschland Tour
;2019
:7. etappe, Polen rundt
;2021
:Slovensk mester i landeveisritt
:7. og 19. etappe, Tour de France
:7. etappe, Benelux Tour
;2022
:Milano–Sanremo
:CRO Race
;2023
:5. etappe, Slovenia rundt
:19. etappe, Tour de France
:Sammenlagt og 2. etappe, Polen rundt
:5. etappe, Renewi Tour

## Referanser


## Eksterne lenker
* 
*
Kolstadgata (Oslo)

**Kolstadgata** (1-17D, 16-18) er en gate på Tøyen i bydel Gamle Oslo i Oslo. 

Gaten fikk sitt navn i 1879 etter snekkermester Andreas Larsen Kolstad. 

## Referanser
Merhawi Kudus

**Merhawi Kudus Ghebremedhin** (født 1994) er en eritreisk landeveissyklist. Han ble profesjonell syklist i 2014.

## Meritter

;2012
:1. etappe, Tour of Rwanda
;2013
:1. etappe, Tour of Eritrea
:Bronse, Afrikansk mesterskap landevei
:2.-plass sammenlagt, Vuelta Ciclista a León
;2014
:2.-plass sammenlagt, Tour de Langkawi
:3.-plass sammenlagt, Mzansi Tour

## Referanser


## Eksterne lenker
* 
*
Action Comics nr. 1

***Action Comics nr. 1*** er den aller første utgaven av det amerikanske tegneseriebladet ''Action Comics''. Det ble utgitt i juni 1938 av DC Comics og inneholder blant annet den aller første opptreden med Supermann, som forøvrig også preger forsiden. Første nummer inneholder 11 forskjellige historier og er på 65 sider. Bladet er i ettertid blitt svært ettertraktet for samlere og er i dag ansett som verdens dyreste tegneserie. Det ble trykket i  eksemplarer og det er i 2014 antatt at det var i underkant av 50 intakte eksemplarer igjen.

I 2014 ble et eksemplar med meget høy kvalitet solgt for en sum tilsvarende 20 millioner kroner på eBay. Denne utgaven ble gradet til 9,0 av CGC og har blitt omtalt «som den hellige gral av tegneserier» og «Mona Lisaen av tegneserier». Tegneserien kostet 10 cent i 1938 (rundt 60 øre). 

I 2011 ble et eksemplar eid av skuespilleren Nicolas Cage solgt for 12,7 millioner kroner, og året før ble et solgt for 8,6 millioner kroner. Eksemplaret som var eid av Cage ble stjålet i 2000, men kom til rette i 2011.

## Innhold
*Action Comics* #1 består av 11 separate historier, der Supermann har fått den største plassen. 

*"**[[Superman]]**" (s. 1–13) av Siegel og Shuster.
*"**Chuck Dawson**" (s. 14–19) av H. Fleming.
*"**[[Zatara]] Master Magician**" (s. 20–31) av Fred Guardineer.
*"**South Sea Strategy**" (s. 32–33) av Captain Frank Thomas.
*"**Sticky-Mitt Stimson**" (s. 34–37) av Alger.
*"**The Adventures of Marco Polo**" (s. 38–41) av Sven Elven.
*"** Morgan**" (s. 42–45) av Fred Guardineer.
*"**Scoop Scanlon the Five Star Reporter**" (s. 46–51) av Will Ely.
*"**[[Tex Thompson]]**" (s. 52–63) av Bernard Baily.
*"**Stardust**" (s. 64) av "The Star-Gazer".
*"**Odds 'N Ends**" (baksiden) av Sheldon Moldoff.

## Referanser
Julian Alaphilippe

**Julian Alaphilippe** (født 1992) er en fransk landeveissyklist. Han sykler for Tudor Pro Cycling Team. Han ble profesjonell før 2014-sesongen, etter mange gode resultater som U23-rytter. Han ble verdensmester i landeveisritt i 2020 og 2021.

## Meritter

;2011
:Gainsbarre
;2012
:2.-plass sammenlagt og 2. etappe, Coupe des nations Ville Saguenay
;2013
:Grand Prix Südkärnten
:3. etappe, Thüringen Rundfahrt der U23
:7. etappe, Tour de l'Avenir
;2014
:4. etappe, Tour de l'Ain
;2015
:2.-plass, La Flèche Wallonne
:2.-plass, Liège–Bastogne–Liège
:2.-plass sammenlagt og 7. etappe, Tour of California
;2016
:Sammenlagt og 3. etappe, Tour of California
;2017
:4. etappe, Paris–Nice
:8. etappe, Vuelta a España
;2018
:4. etappe, Colombia Oro y Paz
:1. og 2. etappe, Baskerland rundt
:La Flèche Wallonne
:4. etappe, Critérium du Dauphiné
:10., 16. etappe og klatrekonkurransen, Tour de France
:Clásica de San Sebastián
:Sammenlagt og 3. etappe, Tour of Britain
:Sammenlagt og 1. etappe, Okolo Slovenska
;2019
:2. og 3. etappe, Vuelta a San Juan
:5. etappe, Colombia 2.1
:Strade Bianche
:2. og 6. etappe, Tirreno–Adriatico
:Milano–Sanremo
:2. etappe, Baskerland rundt
:La Flèche Wallonne
:6. etappe, Critérium du Dauphiné
:3. og 13. etappe (ITT), Tour de France
;2020
:2. etappe, Tour de France
: Verdensmester i landeveisritt
:Brabantse Pijl

;2021
:2. etappe, Tirreno–Adriatico
:La Flèche Wallonne
:1. etappe, Tour de France
: Verdensmester i landeveisritt

;2022
:2. etappe, Baskerland rundt
:1. etappe, Tour de Wallonie
;2023
:Faun-Ardèche Classic
:2. etappe, Critérium du Dauphiné
;2024
:12. etappe, Giro d’Italia
:3. etappe, Tour de Slovaquie

## Referanser


## Eksterne lenker
* 
*
She Works Hard For The Money

**«She Works Hard For The Money»** er den største hitten til Donna Summer fra 1983. Den var første utgitte single fra albumet ved samme navn.

Summer framførte sangen live på 1984 Grammy Awards. Den oppnådde det største tilskuertallet for noen som helst Grammy-fjernsynssending i historien, og rekorden står for tiden (2013) ved lag. Donna ble nominert ved siden av Linda Ronstadt, Bonnie Tyler, Sheena Easton og Irene Cara.

Låtskrivere er Donna Summer og Michael Omartian.

## Referanser
Barbatula

* *[[Barbatula altayensis]]*
* smerling (*B.&nbsp;barbatula*)
* *[[Barbatula cobdonensis]]*
* *[[Barbatula compressirostris]]*
* *[[Barbatula dgebuadzei]]*
* *[[Barbatula gibba]]*
* *[[Barbatula golubtsovi]]*
* *[[Barbatula markakulensis]]*
* *[[Barbatula nuda]]*
* *[[Barbatula oreas]]*
* *[[Barbatula potaninorum]]*
* *[[Barbatula quignardi]]*
* *[[Barbatula sawadai]]*
* *[[Barbatula sturanyi]]*
* *[[Barbatula tomiana]]*
* *[[Barbatula toni]]*
* *[[Barbatula zetensis]]*

***Barbatula*** er en slekt av ferskvannsfisker, som er utbredt i Europa, Sibir, Mongolia, Kina, Japan og Korea.

Disse smerlingene ble tidligere regnet til slekten *Noemacheilus*. Denne slekten omfatter nå bare arter fra Sør- og Sørøst-Asia, og slektsnavnet er rettet til *[[Nemacheilus]]*. Artene fra nordlige Eurasia ble først flyttet til slekten *Orthrias* Jordan & Fowler, 1903. Kottelat (2012) mener at det korrekte navnet er *Barbatula* Linck, 1790, men noen forskere holder fortsatt på *Orthrias*.

Mange arter fra Balkan og Sørvest-Asia ble regnet til underslekten *[[Oxynoemacheilus]]*. Kottelat og flere andre systematikere mener nå at *Oxynoemacheilus* er en egen slekt, noe som sterkt reduserer antall arter i *Barbatula*.

## Referanser


## Kilder
* 
* 

## Eksterne lenker
*
Konseptvalgutredning

En **konseptvalgutredning** (**KVU**) er en faglig utredning av alternative måter («konsepter») å løse et *behov* på. For statlige investeringsprosjekter med anslått samlet kostnadsramme over 1 milliard kroner, eller over 300 millioner kroner for *digitaliseringsprosjekter*, skal det gjennomføres en konseptvalgutredning og ekstern kvalitetssikring før regjeringen kan velge konsept og starte et *forprosjekt*. Konseptvalgutredningen inngår i kvalitetssikringsregimet for store prosjekter. 

Eksempler på ulike konsepter for å dekke samfunnsbehovet "sikre vegtrafikk mellom en øy og fastlandet" kan være å bygge ei bru, grave en undersjøisk tunnel eller beholde dagens ferje.

En KVU har seks hovedkapitler:
# Behovsanalyse (prosjektutløsende behov)
# Strategikapittel (mål for prosjektet/tiltaket/området)
# Overordnede krav (krav til prosjekt/tiltak og sammenligningskriterier)
# Mulighetsstudie
# Alternativanalyse (utvikling av konsept, vurdering av konsept og anbefaling)
# Føringer for forprosjektfasen

Etter utredningen gjennomfører uavhengige eksperter, konsulenter med rammeavtale med Finansdepartementet, en *ekstern kvalitetssikring* (KS1), hovedsakelig basert på studier av utredningen med vedlegg. KS1 er en egen rapport som vurderer det faglige arbeidet og gir en anbefaling.
Deretter gjør regjeringen et *konseptvalg*, og et *forprosjekt* blir startet for å utarbeide styringsunderlag og kostnadsanslag for det valgte konseptet.

Kravene til utredning er forankret i **Rundskriv R-108/23** Statens prosjektmodell - Krav til utredning, planlegging og kvalitetssikring av store investeringsprosjekter i staten.

## Se også
* Konsekvensutredning
* Konseptbevis

## Referanser


## Eksterne lenker
* «Hva er KS-ordningen?», fra nettstedet regjeringen.no
* Forskningsprogrammet Concept, fra nettstedet ntnu.no
Lesbarhet

**Lesbarheten** forteller hvor vanskelig eller lett det er leser å forstå en tekst. Lesbarheten avhenger av både tekstens typografi og språk. Blant typografiske faktorer som kan nedsette lesbarhet er dårlig eller lite tiltalende layout, kunstneriske skrifttyper, liten skrift og dårlig kontrast mellom bokstavfarge og bakgrunn. Eksempel på språklige faktorer som påvirker lesbarhet er lange setninger, overdreven bruk av fremmedord, stavefeil, grammatiske feil, dårlig språk og uklare setninger. Å (om-)skrive tekster slik at de lettere og tydeligere formidler budskap til leserne omtales gjerne som klarspråk. Å legge til rette for at tekster er lesbare for svaksynte eller er mulig å navigere i for blinde et viktig mål ved universell utforming av tekster.

## Måling av lesbarhet
Det eksisterer metoder som regner ut lesbarheten ved hjelp av en matematisk formel som kan inneholde antall bokstaver, stavelser, ord og setninger, og returnere et sammenlignbart tall som for eksempel lesbarhetsindeks, Flesch reading ease eller Flesch-Kincaid grade level.

## Referanser


## Eksterne lenker
* typografi.no «leselighet» og «lesbarhet»
Hørte Idrettslag

**Hørte Idrettslag** (stiftet 22. mai 1921) og er et fleridrettslag for fotball, friidrett, ski og hurtigløp på skøyter.

Hørte Idrettslag hører hjemme i Sauherad i Midt-Telemark kommune. Klubbens farger er gult og rødt. Idrettslaget ble medlem av Norges Fotballforbund i 1932 og Norges Skiforbund i 1947.

Hørte ILs representant, Laila Hjort Nielsen er valgt til nestleder i Sauherads idrettsråd for 2014–2015.

## Fotball
Dommeren Tore Aaland, dømte blant annet i daværende 2. divisjon for menn 1990.

## Skøyter
Torhild Kaasa og Bjørg Kaasa tok hver sin bronsemedalje i allround-NM på skøyter for junior henholdsvis på Brandbu 1972 og i Horten 1973.

## Referanser




## Litteratur
*
*
Benny Engelbrecht

**Benny Engelbrecht** (født 1970) er en dansk sosialdemokratisk politiker. Fra 2019 til 2022 var han transportminister i Mette Frederiksens første regjering.

Han har vært medlem av Folketinget siden 2007 og Danmarks skatteminister 2014–2015.

Han vokste opp på Østerbro i København som sønn av typograf Alf Sørensen og Ulla Sørensen. Han er gift med den sosialdemokratiske politikeren Charlotte Riis Engelbrecht fra Sønderborg. De bor i Adsbøl i Sønderborg kommune.

Etter folkeskolen på Østerbro arbeidet han i noen år som radiojournalist i København og Sønderborg. Han underviste ved Arbejdernes Oplysningsforbund i Sønderborg 1992–1994 og drev en musikkforretning 1995–1996. Deretter var han salgs- og markedsføringsassistent i Musikengros 1996–2001, markedssjef i Danimex Communication i Sønderborg 2001–2007 samt avdelingsleder i Arbejdernes Oplysningsforbund i Sydjylland i 2007.

Engelbrecht har vært valgt til Folketinget fra Sydjyllands storkrets siden 2007, etter å ha blitt nominert fra Sønderborg krets. Han har vært medlem av Socialdemokraternes gruppestyre, partiets næringspolitiske ordfører og formann i Folketingets transportutvalg. I september 2014 ble han utnevnt til skatteminister i Helle Thorning-Schmidts andre regjering.

## Referanser
 
 
 

## Eksterne lenker
* 
*
Momir Rnić

**Momir Rnić** er navnet til flere personer:

*Momir Rnić (håndballspiller født 1955), serbisk håndballspiller
*Momir Rnić (håndballspiller født 1987), serbisk håndballspiller
Saint Paul Island (Alaska)

**Saint Paul Island**, tidligere **Peter and Paul**,
er den største øya i øygruppa Pribilof i Beringhavet. Øya er en del av statistikkområdet Aleutians West i den amerikanske delstaten Alaska, og den ligger 494 kilometer vest for fastlandet, og 63 kilometer nordøst for naboøya Saint George.

Øya har 484 innbyggere (2013) som er konsentrert i byen St. Paul, helt i sør. 84 prosent av befolkningen er aleuter (2000), noe som gjør det til verdens største aleut-samfunn. Saint Paul var ubebodd da den ble oppdaget av besetningen til Gavriil Pribilof den 29. juni 1787. Øya har navn etter apostelen Paulus.

## Dyre- og planteliv
Det kalde sjøvannet rundt Pribiloføyene er rikt på næringsstoffer, som gir føde til et av verdens mest produktive fiskeri, og som igjen tiltrekker seg hvaler, pelsseler, hvalross, sjøløver og sjøfugler.

Øyene er levestedet til rundt halve bestanden av nordlig pelssel, og er ett av seks oppvekstområder i verden for arten.

Saint Paul er en av de viktigste områdene på den nordlige halvkulen for sjøfuglkolonier, og det er registrert over 248 fuglearter på øya. Av disse er blant annet krykkjer, rødfotkrykkjer, havhester, rødmaskeskarver, polarlomvi og horn- og topplunder vanlige arter. Av mer sjeldne arter er der blant annet observert brunissespurv, amerikasandlo og skifermåke og rødstrupe- og alaskasnipe.

Av landlevende pattedyr, er Probilof-polarreven stedegen for Pribilof-øyene, og har gener og kroppsbygning som skiller seg ut fra andre fjellrever. Antallet rever har av ulike årsaker gått ned. Probilof-spissmus er vanlig og stedegen for Saint Paul. I 1911 ble det tatt 25 tamrein fra Russland til Saint Paul. Bestanden har vokst til flere hundre, og det gis tillatelse til jakt på dyrene.

Floraen på Saint Paul består i hovedsak av frodig gress, musøre, lav, bladmoser og en rekke ulike blomsterplanter. Det er ikke trær på øya.

Saint Paul var en av de siste stedene der ullhåret mammut overlevde. Arten døde ut her for omtrent 5600 år siden, antagelig på grunn av mangel på ferskvann og tørrere klima. Øya var sannsynligvis ubebodd av mennesker på dette tidspunktet.

## Referanser
Universiti Malaya

**Universiti Malaya** (forkortet **UM**, historisk også **Malaya**) er et offentlig universitet i Kuala Lumpur i Malaysia. Det er Malaysias eldste og mest anerkjente universitet. Det ble grunnlagt i sin nåværende form i 1949, men har røtter tilbake til et medisinsk fakultet grunnlagt i 1905.

## Referanser


## Litteratur
**100 Years: The University of Malaya*, University of Malaya Press, 2005

## Eksterne lenker
*
Khazanah Nasional

**Khazanah Nasional Berhad** er et statlig investeringsfond eid av Malaysias regjering. Fondet forvalter eierskapet til den malaysiske regjeringens kommersielle interesser. Malaysias finansminister forvalter aksjene i selskapet og er dermed generalforsamling.

Khazanah har eierinteresser i mer enn 50 selskaper og forvalter verdier verdsatt til 29 milliarder amerikanske dollar i 2012. 

Khazanah Nasional har betydelig eierskap i selskaper som Axiata, Telekom Malaysia, Tenaga Nasional, CIMB Group, PLUS Expressways, Malaysia Airlines og Malaysia Airports. Khazanah Nasional har også en stor eierandel i IHH Healthcare, som eier Sørøst-Asias største private helseselskap Parkway Pantai og det private universitetet International Medical University.

## Referanser


## Eksterne lenker
* Khazanah Nasional
Anton Frederik Bruun

**Anton Frederik Bruun** (født 1901, død 1961) var en dansk oseanograf og iktyologist.

Bruun var den første president av Intergovernmental Oceanographic Commission. R/V «Anton Bruun» (tidligere den amerikanske presidentens yacht USS «Williamsburg») ble oppkalt etter ham.

## Referanser


## Kilder
* Bruun Condendium
* Online biography
Luca Leonardi

**Luca Leonardi** (født 1991) er en italiensk svømmer som har spesialisert seg på fristil. Han vant en individuell bronse på 100 meter ved Europeisk langbanemesterskap i svømming 2014, i tillegg til flere medaljer i fristilstafettene ved EM; i disse stafettene svømte han noen ganger i de innledende rundene, men ikke i filnalen.

## Referanser




## Eksterne lenker
* 
* Luca Leonardi. azzurra91.it
Parkway Pantai

**Parkway Pantai** er et helseselskap med hovedkvarter i Singapore og det største private helseselskapet i Sørøst-Asia. Selskapet eier sykehus i Singapore, Brunei, Kina, Hongkong, Malaysia, India, Vietnam og De forente arabiske emirater. Parkway Pantai eies av IHH Healthcare Berhad, med hovedkontor i Kuala Lumpur, som også eier International Medical University, og største eier av IHH Healthcare er den malaysiske regjeringens investeringsfond Khazanah Nasional.

Selskapet er et resultat av en fusjon av det singaporske helseselskapet Parkway og det malaysiske helseselskapet Pantai.

## Referanser
Nordwestblock

**Nordwestblock** («nordvestblokken») er en hypotetisk kultursfære som skal ha eksistert i bronsealderen og jernalderen fra det 3. til det 1. årtusen f.Kr. opp til de eldste historiske kildene fra det 1. århundre e.Kr. Kultursfæren lokaliseres mellom elvene Elben og Maas i nord og Somme og Oise i sør, i dagens Nederland, Belgia, nordlige Frankrike og vestlige Tyskland. Noen ganger blir den også foreslått å omfatte det østlige England.

Teorien er delvis påvirket av arbeidene til den innflytelsesrike belgiske arkeologen Siegfried De Laet. Den ble første foreslått av to forskere uavhengig av hverandre &ndash; den tyske nordisten Hans Kuhn og den belgiske språkforskeren og paleografen Maurits Gysseling. Kuhn betraktet folkene i regionen som en distinkt etnisk gruppe og kultur, som verken var germanere eller keltere, men som ble germanisert fra begynnelsen av vår tidsregning. Gysseling fremmet teorien om at området var bebodd av folk som snakket en egen grein av indoeuropeiske språk som var en mellomting mellom keltisk og germansk.
Belgae

**Belgae** var en gruppe med stammer som var bosatte i det nordlige Gallia og mellom Den engelske kanal og de vestlige bankene av Rhinen fra det 3. århundre f.Kr. eller tidligere. I sitt verk *[[Commentarii de Bello Gallico]]* om gallerkrigene, ga Julius Cæsar en beskrivelse av disse folkene. Både Cæsar og andre klassiske forfattere omtalte dem som gallere, men som forskjellige fra «keltiske» gallere. Ifølge Cæsar snakket de et keltisk språk, men hadde germanske aner.

Deres eksakte etniske tilhørighet er omstridt. Ifølge Cæsar hadde de andre skikker og lover enn de keltiske gallerne, mens den greske historikeren Strabon på sin side nedtonet disse forskjellene. Mange språkforskere antar at de snakket et keltisk språk. Arkeologiske bevis, såvel som tekstanalyser og toponymer, viser likevel at de hadde genetiske, kulturelle og historiske forbindelser med folkene øst for Rhinen, deriblant germanerne.

Ut fra studier av lokale stedsnavn er det blitt hevdet at *Belgae* ikke snakket keltisk, selv om keltisk hadde vært innflytelsesrikt blant folkenes ledere som et medium til omverdenen. Teorien om den såkalte Nordwestblock, går ut på at keltisk ikke var hovedspråket nord for Ardennene. Enkelte språkforskere opererer med en teoretisk utdødd og distinkt grein av indoeuropeisk, som har eksistert i området før den keltiske og germanske innflytelsen, og som er blitt kalt gammelbelgisk.

## Eksterne lenker
* 
* Belgae i Roman-Britain.org
Djupvika (Dronning Maud Land)

**Djupvika** er ei bukt mellom Botnneset og Djupvikneset sørvest i Lützow-Holmbukta. Den ble kartlagt av norske kartografer fra flyfoto tatt under Lars Christensen-ekspedisjonen, 1936–37.

## Eksterne lenker
* 
* 
* Satellit View: Djupvika
Debora (navn)

**Debora** er et kvinnenavn med hebraisk opprinnelse, og betyr «bie». Navnet er mest utbredt i den engelske formen *Deborah*. Navnet er lite brukt i Norge. I Det gamle testamentet var Debora en heltinne og profet.

## Etymologi
*Debora* er en italiensk, tysk, nederlandsk og nordisk form av det hebraiske navnet Devorah (hebraisk: דְּבוֹרָה), «bie».

## Utbredelse
*Debora* er nevnt i 10 vers i Bibelen, og er dermed blant de hundre oftest nevnte kvinnenavnene i Bibelen.

*Debora* er kjent brukt i Norge fra 1700-tallet. I Sverige var navnet mest brukt i periodene 1900&ndash;1909 og 1930&ndash;1939.

|}

## Kjente personer med navnet
Personene i listen er ordnet kronologisk etter fødselsår.
* Deborah Blum (f. 1954), amerikansk journalist
* Debora Patta (f. 1964), sørafrikansk journalist og TV-produsent
* Deborah Harkness (f. 1965), amerikansk forfatter og historiker
* Debora Geary (f. 1970), amerikansk forfatter
* Debora Carrai (f. 1971), norsk skoleforsker
* Deborah Ann Woll (f. 1985), amerikansk skuespiller
* Debora Agreiter (født 1991), italiensk langrennsløper
* Debora Spar, amerikansk skoleleder

## Annen bruk av navnet
* Anny Debora Amundsens Minnefond, norsk fond som deler ut reisestipend til personer med psykiske lidelser

## Referanser


## Eksterne lenker
Björn Waldegård

**Björn Waldegård** (født 12. november 1943 i Rö församling i Norrtälje kommun, død 29. august 2014) var en svensk rallyfører.

## Meritter
* Vant 1979 förste Rally-VM 
* 19 seirer i VM-rally
* Seier i Safarirally 1977, 1984, 1986 och 1990 
* Seier i RAC-rally år 1977 
* Seier i Rally Monte-Carlo 1969 og 1970 
* Seier i Svenska rallyt år 1968-70, 1975 og 1978
 
Han konkurrerte i 55 land og hadde kontrakt med 14 ulike bilmerker.

## Referanser


## Eksterne lenker
*
Brande

**Brande** kan vise til:
* Brande (by), en by i Danmark
* Brande kommune, en kommune i Danmark fra 1970 til 2006
Mansour (navn)

**Mansour** (arabisk: ) er et arabisk mannsnavn. Navnet transkriberes også som *Mansoor* eller *Mansur*. *Mensur* er en bosnisk form av navnet. Abu Jafar al-Mansur var en kalif som grunnla Bagdad.

## Etymologi
*Mansour* betyr «seirende» på arabisk.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Mansour Koushan (1948&ndash;2014), iransk forfatter og teaterregissør
* Mansur Rajih (f. 1958), jemenittisk-norsk poet
* Mansoor Dadullah (f. 1972), afghansk militær leder i Taliban
* Mansur Rejepov (f. 1982), turkmensk vektløfter
* Mensur Mujdža (f. 1984), bosnisk fotballspiller 
* Mansur Isajev (f. 1986), russisk judoka
* Mansour Matloubi, walisisk pokerspiller

## Annen bruk av navnet
* Mansour, administrativt distrikt i Bagdad.

## Referanser


## Eksterne lenker
Rødbrun pepperriske

**Rødbrun pepperriske** er en soppart i kremleordenen. Den danner fruktlegemer med sprøtt kjøtt, som utskiller hvit melkesaft i skader og bruddflater. Hymeniet dannes på skiveformede strukturer under den traktformede hatten.

## Eksterne lenker
*
*
Småkravsprosess

**Småkravsprosess** er et prosesspor innen norsk sivilprosess innført i tvisteloven av 2005. Småkravsprosessen har særskilte saksbehandlingsregler for behandling av visse saker i tingretten.

Småkravsprosessen ble innført i Norge etter inspirasjon fra engelsk rett.

## Anvendelsesområde
Småkravsprosessen skal velges som prosesspor under visse vilkår. I første rekke gjelder det for saker hvor tvistesummen er mindre enn 250 000 kr. For saker med tvistesum over 250 000 kr kan småkravsprosessporet anvendes hvis begge parter samtykker til det og retten beslutter det. I tillegg kan saker som ikke gjelder formuesverdier behandles under dette sporet, gitt at retten finner prosessvalget å være forsvarlig og hensiktsmessig, og ingen av partene motsetter seg det.

Det er også noen unntak fra ovennevnte regler:
* gruppesøksmål behandles ikke under småkravsprosess
* saker etter spesialprosess (dvs. saker som har prosessregler i egne lover, og disse lovene ikke uttrykkelig tillater småkravsprosess)
* saker hvor partene mangler fri rådighet (i hovedsak saker om personstatus, barns rettsforhold og tvangsvedtak etter lov om psykisk helsevern)
* saker som har tvistesum under 250 000 kr, men hvor saken har vesentlig betydning for en part utenom den konkrete tvisten, eller hvor det av andre grunner ikke er forsvarlig å benytte seg av småkravsprosessens regler.

For saker som oppfyller vilkåret om en tvistesum lavere enn 250 000 kr og som ikke rammes av noen av unntakene skal uten videre føres som en småkravsprosess. Hvor det er øvrige vilkår som kan lede til småkravsprosess (f.eks. ved at partene er enige om det), avgjøres valg av prosesspor ved kjennelse.

## Behandlingsmåten i småkravsprosessen
En rekke av reglene fra allmennprosessen gjelder også i småkravsprosessen.
* Krav til stevningen
* Krav til tilsvaret
* Det kan avsies dom ved enighet
* Det kan besluttes forenklet domsbehandling

Regler fra allmennprosessen som ikke gjelder i småkravsprosessen:
* Det skal ikke holdes planmøte eller rettsmøte under saksforberedelsen
* Det gis ikke sluttinnlegg, men partene har én ukes frist for å varsle om bevis som ikke er oppgitt i stevning eller tilsvar
* Bevis som føres i sluttmøtet får bare føres hvis det er grunn til det etter en avveining av forsvarlig og prosessøkonomisk behandling
* Preklusjonsreglene i allmennprosessen, som forhindrer parter fra å fremsette nye påstander og krav etter at saksforberedelsen er ferdig, gjelder ikke for småkravsprosess. Slike nye krav eller påstander kan dermed fremmes i småkravsprosessen hvis det ikke nektes av retten, typisk fordi saken må utsettes for at motparten skal kunne gi tilsvar.
* I småkravsprosessen er det ikke *hovedforhandling*, men *rettsmøte for sluttbehandling*. Møtet foregår på samme måte som en hovedforhandling, men skal være raskere.
* Dom skal avsies innen tre måneder etter stevningen, og ikke senere enn én uke etter at saken er tatt opp til doms. Dommen kan avsies under sluttmøtet.
* Advokatsalæret kan ikke overstige 20 % av tvistesummen.

Småkravprosessaker ankes etter de vanlige ankereglene.

## Referanser
Grønland folkeskole

**Grønland folkeskole** var en grunnskole beliggende i Borggata 2 på Grønland i Oslo. Skolen ble grunnlagt i 1868 og ble lagt ned i 1929. Oslo kommunale husmorskole flyttet inn i 1930. Skolen ble senere omdøpt til Fernanda Nissen videregående skole. I 1930 flyttet også bibliotek Deichmans filial Grønland inn i gymsalen i annekset, hvor de holdt til fram til flytting til Tøyen 1990/91. Forskningsstiftelsen Fafo har siden inntatt bygget. 

Skolebygget ble tegnet av Wilhelm von Hanno som del av et lokalt bygningsmiljø som også omfatter Grønland kirke og Grønland brannstasjon.

## Referanser
Levant kermesbær

**Levant kermesbær**, (*Phytolacca pruinosa*) er flerårig med 1-1,5 m høye stengler. De små blomstene som er samlet i klaser er gulgrønne, eldre blomster blir rødlige. Fruktene er sorte. De store blågrønne bladene er lanseformede. Planten blomstrer fra april til juli. Ligner på Amerikansk kermesbær, P. americana som skiller seg fra den med sine fiolett fargede blomster.
 
## Utbredelse
UtbredelseDen er hjemmehørende i Tyrkia, Syria, Libanon og Kypros.

## Kilder
* *Wild flowers of Cyprus*, George Sfikas, Efstathiadis Group S.A. 1993 Anixi, Attikis, Greece. ISBN 960 226 266 4
* *Flora of Cyprus Volume 2*, Robert Desmond Meikle, Bentham-Moxon Trust, The Herbarium Royal Botanic Gardens Kew, 1985, ISBN 0950487643

## Eksterne lenker
* 
* http://www.plantillustrations.org/species.php?id_species=788875
* http://ww2.bgbm.org/EuroPlusMed/PTaxonDetail.asp?NameId=95527&PTRefFk=7300000
* https://archive.today/20140127110851/http://yabanibitkiler.blogspot.no/2011/10/phytolacca-pruinosa-fenzl-guvercin.html
* http://www.theplantlist.org/tpl/record/kew-2562587
Adam Brown (skuespiller)

**Adam Brown** (født 29. mai 1980 i Berkshire, England) er en engelsk skuespiller og komiker. Han hadde sin første film-opptreden i film-trilogien Hobbiten som dvergen Ori, basert på J.R.R. Tolkien sin bok med samme navn.

Brown studerte ved Middlesex University i London, hvor han møtte Clare Plested og var med på å grunnlegge den britiske teatertruppen *Plested and Brown*. Brown har skrevet manus og fremført i syv av teatertruppens oppsetninger. Han har flere ganger opptrådt under Edinburgh Festival, i tillegg til å turnere sammen med *Plested and Brown* over hele Storbritannia i tillegg til flere opptredener i blant annet Armenia, Sør-Korea og New Zealand. 

## Eksterne lenker
*
Gilles Dossou-Gouin

**Gilles Dossou-Gouin** (født 29. august 1957 i Porto-Novo i Benin, død 30. september 2016 i Molde) var en beninsk fribyforfatter bosatt i Molde.

Dossou-Gouin studerte kriminologi og var utdannet kriminaletterforsker. Han jobbet mellom 1992 og 1994 med rehabilitering og veiledning av kriminell ungdom i Benin. Etter at han som lyriker utga en roman, ble han intervjuet av riksmediene, hvor han uttalte seg kritisk om styresmaktene. Uttalelsene førte til arrestasjon og tortur, hvorpå Dossou-Gouin flyktet til Senegal i 1997. Han jobbet blant annet som journalist og skuespiller i hovedstaden Dakar, mens han ga forelesninger om menneskerettigheter på universitetet.

I 2005 kom han til Molde gjennom Bjørnsonfestivalens fribyforfatter-ordning. I 2008 ble han tatt opp som medlem av Norsk Forfattersentrum, og i 2012 ble han medlem av både Den norske Forfatterforening og Norsk faglitterær forfatter- og oversetterforening.

## Utgivelser

* 2014: *Dans cet Archipel, ruisseau nouveau de la Francophonie* (Les Carnets  de Dame plume, Montreal, Canada)
* 2014: *Å hvile et annet blikk* (CD, Solberget scene, Molde)
* 2013: *Tunge nøkler rasler* (Communicatio forlag, Trondheim) 
* 2012: *De la Wallonie à la Francophonie* (Editions Mélonic, Quebec)
* 2012: *Quand les larmes murmurent la parole suivi de L’hippocampe* (Editions Mélonic, Quebec)
* 2010: *Veøya, une rencontre de foi avec l’Europe* (Editions Mélonic, Quebec)
* 2010: *En fremmed i Hustadvika* (Cappelen Damm, Oslo)
* 2010: *La liberté d'expression dans la tradition des peuples noirs* (Editions Mélonic, Quebec)
* 2008: *Å bestå* (Bjørnsonfestivalen/Molde kommune, Molde)
* 2003: *Le Cri Noir du Nègre* (UNESCO Press, Dakar)
* 1996: *L’imaginaire et le symbolisme de Dieu* (La Pensee Universelle, Paris)

## Referanser


## Kilder
* Presentasjon av Gilles Dossou-Gouin i Forfatterkatalogen på Forfattersentrums nettsider
Ole Jørgen Maaø

**Ole Jørgen Maaø** (født 21. september 1968) er norsk historiker og førsteamanuensis ved Luftkrigsskolen i Trondheim. Maaø har offisersbakgrunn (luftvernartillerist med Luftkrigsskole I og II, samt Forsvarets stabsskole), men har siden 2006 bekledd en sivil undervisnings- og forskningsstilling ved Luftkrigsskolen. Han har en mastergrad innenfor War Studies fra University of Glasgow, og en doktorgrad i historie fra Norges teknisk-naturvitenskapelige universitet i Trondheim.
 
Maaø har publisert en rekke arbeider som i første rekke er knyttet til militære spørsmål, men som også berører norsk politisk historie, militærteori og ledelse.

## Bibliografi (utvalg)
* Ole Jørgen Maaø, *Vitenskap for politikk? Systemgruppen ved Forsvarets forskningsinstitutt og norsk forsvarspolitikk fra 1950 til 1980*, PhD-avhandling (Trondheim: NTNU, 2014).
* Ole Jørgen Maaø, «F-16 anskaffelsen - framsynthet eller flaks?» *Norsk Militært Tidsskrift*, 3/2013, s. 16-22.
* Øistein Espenes og Ole Jørgen Maaø (red). *Luftmaktstenkningens "enfant terrible". Festskrift til Nils E. Naastad på 60-årsdagen* (Trondheim: Tapir Akademisk Forlag, 2012).
* Karl Erik Haug og Ole Jørgen Maaø (red.), *Conceptualising Modern War* (London: Hurst / New York: Columbia University Press, 2011).
* Ole Jørgen Maaø, *Norwegian Air Power 1900-1923 : The Debate on Doctrine and Organisation* (Oslo: Institutt for forsvarsstudier, 2004).
* Ole Jørgen Maaø, *Litteraturen om norsk luftfart før 2. verdenskrig. En oversikt og bibliografi* (Trondheim: Luftkrigsskolen, 2001).

## Referanser


## Eksterne lenker
* Publikasjoner av Ole Jørgen Maaø i Bibsys 
* Publikasjoner av Ole Jørgen Maaø i forskningsdokumentasjonssystemet Cristin
Jorge Sousa

**Manuel Jorge Neves Moreira de Sousa** (født 18. juni 1975 i Lordelo do Ouro) er en portugisisk fotballdommer som til daglig dømmer i Portugals øverste divisjon Primeira Liga. I tillegg har han dømt flere internasjonale kamper både i regi av FIFA og UEFA.

Sousa begynte å dømme profesjonell fotball i 1993 og fikk sin debut i Primeira Liga den 28. august 2004. Han ble utnevnt til FIFA-dommer i 2006, og hans første kamper i europeisk klubbfotball kom under 2009/2010-sesongen av Europaligaen. Hans første kamp i Mesterligaen kom den 7. desember 2007 i kampen mellom Ajax Amsterdam og Real Madrid (0–3).

Han var også en del av Portugals dommerbidrag under ledelse av Pedro Proença som assistentdommer i EM i fotball 2012.

## Referanser


## Eksterne lenker
* Dommerprofil hos Worldreferee.com
* Dommerprofil hos Soccerway.com 
* Dommerprofil hos Zerozero.pt
Georges Sorel

**Georges Sorel** (født 2. november 1847 i Cherbourg, død 29. august 1922 i Boulogne-sur-Seine) var en fransk sosialfilosof, men var opprinnelig ingeniør og matematiker. Han er blant annet kjent for sin teoretiske begrunnelse for syndikalismen.

## Bibliografi (utvalg)

* *Les Illusions du progrès* (1908)
* *La Décomposition du marxisme* (1908)
* *Réflexions sur la violence* (1908, norsk overs. *Tanker om vold*, 1974).

## Referanser
City Night Line

**City Night Line** (**CNL**) var en kategori av nattog i Europa. Den ble opprettet av City Night Line AG i 1998, og ble overtatt av *DB Fernverkehr* 2013.

CNL betjente tog til Frankrike, Italia, Østerrike, Sveits og Tsjekkia. Til 2014 gikk det tog fra Københavns hovedbanegård til Amsterdam, Praha og Basel. Alle City Night Line nattog ble nedlagt fra og med vinterrutene i desember 2016. Noen av forbindelsene ble overtatt av Österreichische Bundesbahnen, og kjøres under togkategorien *EuroNight* med varemerket *ÖBB Nightjet*.

## Referanser
Dixon Entrance

**Dixon Entrance** (fransk: *Entrée Dixon*, haida: *Seegaay*) er et sund i Nord-Amerika som skiller Alexanderøyene i Alaska i nord fra øya Graham i øygruppen Haida Gwaii i Britisk Columbia i sør. Den internasjonale maritime grenselinjen som går gjennom sundet mellom USA og Canada er omdiskutert. 

Sundet har innløp mellom Kapp Muzon på øya Dall og øya Langara like nord for Graham, og strekker seg østover til det kanadiske fastlandet. Det er en del av en innaskjærs seilingsrute for skip langs Nord-Amerikas stillehavskyst, og markerer også den østlige overgangen mellom Stillehavet og Alaskabukta. Fra sundet fortsetter stredene Clarence i nordlig retning og Hecate sørover.

Sundet har navn etter George Dixon, som var kaptein i den britiske marinen. 

## Referanser


## Eksterne lenker
* Canada's Unresolved Maritime Boundaries
Stemmegjenkjenning

**Stemmegjenkjenning** er en biometrisk prosess for å gjenkjenne en persons stemme, det vil si å identifisere personen ved hjelp av dens karakteristikk i stemmen - på engelsk «speaker recognition». Dette må ikke forveksles med «talegjenkjenning» som er prosessen å omsette muntlig til skriftlig språk.
* Stemmegjenkjenning: **hvem** som snakker.
* Talegjenkjenning: **hva** som blir sagt.

## Verifikasjon contra identifikasjon
Verifikasjon er en prosess hvor personens stemme blir kontrollert mot den personen utgir seg til å være, på samme måte som å vise en legitimasjon. Bildet på legitimasjonen må stemme overens med ansiktet til personen. 

Identifikasjon er prosessen hvor en stemme blir sjekket mot en database som inneholder mange stemmer. Stemmen som skal identifiseres må derfor være med i denne databasen. FBI i USA har allerede tatt i bruk denne metoden som kalles «Voice Print» i etterforskningen.
## Referanser


## Eksterne lenker
* Utredning om fødselsnummer, fingeravtrykk og annen bruk av biometri i forbindelse med lov om behandling av personopplysninger § 12 - Rapport 2008 fra Justis- og politidepartementet
* Biometri brukes til identifisering - Datatilsynet 29.02.2012
Ernst Føyn

**Johan Ernst Fredrik Føyn** (født 28. mars 1904 i Kristiania, død 2. november 1984) var en norsk kjemiker og oseanograf. Han ble i 1964 utnevnt til professor av oseanografi ved Universitetet i Oslo.
Hans forskning var sentrert rundt radioaktiviteten til havvann, samt forurensning i havet. Han utviklet en metode for rensing av kloakk ved hjelp av elektrolyse.

## Referanser